**VENGRIJOS VYRIAUSYBĖ**

Paskelbta Vengrijos oficialiajame leidinyje

**VYRIAUSYBĖS DEKRETAS,**

**----------------------------------------**

**kuriuo iš dalies keičiamas**

**2009 m. rugsėjo 29 d. Vyriausybės dekretas Nr. 210/2009 dėl komercinės veiklos vykdymo sąlygų siekiant apsaugoti vaikų ir jaunimo sveikatą**

Vyriausybė, remdamasi 1997 m. Įstatymo Nr. CLV dėl vartotojų apsaugos 55 straipsnio 5 dalimi suteiktais įgaliojimais,

kiek tai susiję su 2 straipsniu, remdamasi 2005 m. Įstatymo Nr. CLXIV dėl prekybos 12 straipsnio 1 dalies a punktu suteiktu leidimu

ir vykdydama savo pareigas, apibrėžtas Pagrindinio įstatymo 15 straipsnio 1 dalyje, nustato:

**1 straipsnis**

2009 m. rugsėjo 29 d. Vyriausybės dekrete Nr. 210/2009 dėl komercinės veiklos vykdymo sąlygų (toliau – 2009 m. rugsėjo 29 d. Vyriausybės dekretas Nr. 210/2009) įterpiamas 20/C straipsnis:

„20/C straipsnis. Pagal 1997 m. Įstatymo Nr. CLV dėl vartotojų apsaugos (toliau – Vartotojų apsaugos įstatymas) 16/A straipsnio 1a dalį, energiniai gėrimai, priskiriami 2009 arba 2202 pozicijai kaip nealkoholiniai gėrimai, negali būti parduodami ar tiekiami asmenims iki aštuoniolikos metų, jei:

*a)* juose yra ne mažiau kaip 15 mg/100 ml bet kurio metilksantino grupei priklausančio junginio (toliau – metilksantinas), arba

*b)* sudėtyje yra metilksantino ir bet kurios iš šių medžiagų:

*ba)* ženšenio,

*bb)* L-arginino,

*bc)* inozitolio,

*bd)* gliukuronolaktono,

*be)* taurino.“

**2 straipsnis**

2009 m. rugsėjo 29 d. Vyriausybės dekreto Nr. 210/2009 26 straipsnio 1 dalies *a* punktas pakeičiamas taip:

*(Vartotojų apsaugos institucija imsis tolesnių veiksmų)*

„*a)* kaip nustatyta Vartotojų apsaugos įstatymo taisyklėse, pažeidus 18 straipsnio 1 dalies a–f ir h–i punktų, 18 straipsnio 2 ir 3 dalių, 19–20/C straipsnių ir 23 straipsnio nuostatas, ir“.

**3 straipsnis**

2009 m. rugsėjo 29 d. Vyriausybės dekreto Nr. 210/2009 32 straipsnis pakeičiamas taip:

„32 straipsnis. Apie 13 straipsnio 1 dalies, 19 straipsnio ir 20 straipsnio 3 dalies projektus, taip pat 20/B ir 20/C straipsnių projektus buvo iš anksto pranešta, kaip nustatyta 2015 m. rugsėjo 9 d. Europos Parlamento ir Tarybos direktyvos (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka, 5–7 straipsniuose.“

**4 straipsnis**

2009 m. rugsėjo 29 d. Vyriausybės dekrete Nr. 210/2009 įterpiamas šis 34 straipsnis:

„34 straipsnis. Apie 20/C straipsnio projektą buvo iš anksto pranešta pagal 2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje 39 straipsnio 5 dalį.“

**5 straipsnis**

Šis dekretas įsigalioja trisdešimtą dieną po jo paskelbimo.

**6 straipsnis**

Šis dekretas atitinka 2006 m. gruodžio 12 d. Europos Parlamento ir Tarybos direktyvą 2006/123/EB dėl paslaugų vidaus rinkoje.

**7 straipsnis**

Apie šio dekreto projektą buvo iš anksto pranešta, kaip nustatyta 2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje 39 straipsnio 5 dalyje.

**8 straipsnis**

Apie šį dekreto projektą buvo iš anksto pranešta, kaip nustatyta 2015 m. rugsėjo 9 d. Europos Parlamento ir Tarybos direktyvos (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka, 5–7 straipsniuose.